**Krúdy-negyed.**

2013 óta hallgatjuk, hogy Krúdy-negyed lesz (van) itt Óbudán. (Csak két példa: <https://obudaitarsaskor.hu/index.php/hu/component/jem/event/30022-krudy-negyed>, <https://krudyevobuda.hu/krudy-negyed/> )

1. A jelen valóság az, hogy bár a Kereskedelmi és Vendéglátóipari Múzeum jó programokat szervez, hasonlóan az Óbudai Társaskörhöz, a Kéhli pedig továbbra is magas színvonalú étterem, a Mókus sörkertből sajnos koreai étterem lett, és az egész negyed valójában nem szerveződött meg, nincsenek összefüggő programok (vagy ha vannak, a lakosság ebből nem érzékel semmit).
2. Infrastruktúra szempontjából elkeserítő a helyzet, a Kiskorona utca macskaköves ugyan, de legalább járható, a Mókus utca azonban sáros, kátyús, esőben és hóban nagyon nehezen járható, alapvetően bokatörő, rendkívül kátyús, babakocsival szinte megközelíthetetlen, és egyébként is kiábrándító, miközben a tőszomszédságunkban itt van egy ötcsillagos szálloda (az Aquincum), fizetőképes kereslettel mindenféle attrakció iránt.

Javaslat:

* A meg nem valósult Krúdy-negyed hangulatának megjelenítése, akár komplex programokkal, és az utcák állapotának valamelyes javításával.
* Korhű lámpákat is el tudnék képzelni minimálprogramként.
* A régi, szanálás előtti utcaképet esetleg valamilyen módon meg lehetne jeleníteni falfestményeken vagy olyan [textílián](https://pestbuda.hu/cikk/20190307_szeredi_helga_szellemhaz_az_obudai_promenadon), ami a Promenádon takarja a gazdátlan ház omló falát.

Biztos vagyok benne, hogy számos megoldás létezik erre, de nyilván más költségvetésből gazdálkodik egy szerencsésebb ország, mint mondjuk Ausztria. (Ez a kiadvány Grinzinget hozza példának, lásd a 37. oldalt. <https://www.pannonmuhely.hu/pdf/tortenelmi.pdf>)

* A javasolt fejlesztések összhangban vannak a főváros zöldinfrastruktúra-fejlesztési és fenntartási akciótervével, a klímatudatos városi zöldinfrastruktúra fenntartásával.
* A turizmussal kapcsolatban javasolt fejlesztések összhangban levőnek tűnnek a Budapest Brand célkitűzéseivel, amikről azt olvasom, hogy szeretnék, ha az emberek [kimennének Óbudára](https://wmn.hu/wmn-life/57463-olyan-koztereket-szeretnenk-letrehozni-ahol-az-emberek-ujra-elnek-beszelnek-egymassal-es-ahol-tortenik-valami-a-varosban---beszelgetes-faix-csabaval-a).